122 
No taki će se organizirani rad moći uspješno razviti tek onda, kada 
astronomija na našem sveučilištu nađe mjesto, koje joj pripada. 
U XXI. knjizi »Glasnika« za g. 1909., kojoj se prva polovina 
već štampa, izići će 3. sveščić »Vijesti« nase zvjezdarnice s ovim 
sadržajem: ı. Dr. O. Kučera: Efemeride Sunca i Mjeseca u god. 
1909. za meridijan Zagrebačke zvjezdarnice; 2. R. Zikmundovsky : 
Opažanja sunčanih pjega i bakalja u god. 1907. i 3. N. S ev e- 
rinski: Motrenja meteora u g. 1908. U rujnu sam g. 1908. su- 
djelovao na astronomijskom kongresu u Beču, gdje sam predavao 
o prolaženju tamnih tjelesa ispred sunčane ploče, o čem je izišao 
izvještaj u V. I. S. der astron. Ges. 43. Str. 28. 
Na predavanje se nadovezala zanimljiva diskusija, u kojoj su 
sudjelovali Pechüle iz Kopenhagena, Charlier iz Lunda, Bren- 
del iz Frankfurta i Düner iz Stockholma. 
U godini 1908. stekla je naša zvjezdarnica novoga veoma 
revnoga suradnika u osobi g. prof. Dr. V. Drapczinskoga, 
koji je dobrovoljno uzeo na se i zadaću, da predstojnika u svim 
poslovima oko zvjezdarnice pomaže i zamjenjuje, pak je već sada 
čitavi posao oko vođenja praktičnih opažanja za članove na nje- 
govim leđima, a čekaju ga u ovoj godini oveći naučni radovi oko 
novih instrumenata. I na dosadanjem njegovom trudu dužnost mi 
je da mu rečem najljepšu hvalu uz molbu, da i dalje našoj zvijez- 
darnici prikloni svoje vrsne sile. U prvoj me je polovici godine 1908. 
pomogao u vođenju praktičnih opažanja osobito Većeslav Hen- 
neberg, kojemu neka bude također izrečena hvala. 
O instruimentariju zvjezdarnice imam ovo izvjestiti: Iz 
dara Rudolfa grofa Normanna još g. 1906. u Parizu nabavljeni m e- 
ridijanski krug stigao je tek u kasnu jesen g. 1908. u Zagreb, 
pak će se ovaj krasni instrumenat u proljeću ove godine u posebnoj 
kolibi namjestiti na terasi zvjezdarnice. Ispitivanje će instrumenta 
biti prvi oveći posao, a nakon toga će se staviti u naučnu službu, 
navlastito za određivanje vremena, koju će službu vršiti zamjenik 
predstojnika prof. Dr. V. Drapczinsky. 
I mikrometar, darovan od presvj. gosp. biskupa Guglera» 
stigao je iz Dresdena tek pod konac g. 1908., pak ćemo tečajem ove 
godine s njime izvoditi prva mjerenja i ispitivanja njegova vijeka. 
S instrumentarijem u svezi imam sl. glavnoj skupštini priop- 
ćiti radosnu vijest, da je visoka kr. zemaljska vlada za god. 1908. 
zvjezdarnici prvi put podijelila podporu od 500 K u njezine svrhe. 
